Reglur um skólamáltíðir - Sveitarfélagið Árborg
Forsíða » Stjórnsýsla » Samþykktir, reglur og gjaldskrár » Reglur » Reglur um skólamáltíðir
Pöntun skólamáltíðar skal gerð með rafrænum hætti í gegnum Sunnan 3, rafrænt þjónustutorg á heimasíðu sveitarfélagsins, http://www.arborg.is eða á heimasíðu Sunnan 3, http://www.sunnan3.is/pages/. Einnig er möguleiki á að senda pöntun með tölvupósti til viðkomandi skóla. Sé ekki möguleiki á að senda pöntun á skólamáltíðum með rafrænum hætti skal koma henni skriflega til viðkomandi skóla. Við pöntun á skólamáltíðum er nauðsynlegt að tilkynna viðkomandi skóla ef um er að ræða þörf á sérfæði vegna sjúkdóma s.s. ofnæmis, sykursýki o.fl.
Pöntun á skólamáltíð skal gerð af foreldrum /forráðamönnum nemanda í skólabyrjun hvert haust og skal vera lokið eigi síðar en viku eftir upphaf skóla að hausti. Þegar pöntun er gerð skal ákveða hvaða skóladaga óskað er eftir mat fyrir nemandann.
Uppgjör skólamáltíða fer fram mánaðarlega, eftirá og fá foreldrar/forráðamenn heimsendan gíróseðil frá sveitarfélaginu. Upplýsingar um verð koma fram í gjaldskrá skólamáltíða, sem er að finna á heimasíðu Sveitarfélagsins Árborgar http://www.arborg.is Einnig er hægt að nálgast upplýsingar um verð á skrifstofu viðkomandi skóla.